|  |  |  |
| --- | --- | --- |
|  |  |  |

**ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ**

**ΓΙΑ ΤΟ ΕΡΓΟ**

**ΕΚΠΟΝΗΣΗ ΑΝΑΛΟΓΙΣΤΙΚΗΣ ΜΕΛΕΤΗΣ ΜΕΤΑΤΡΟΠΗΣ ΤΟΥ ΤΕΑΔ (ΤΑΜΕΙΟΥ ΕΠΙΚΟΥΡΙΚΗΣ ΑΣΦΑΛΙΣΗΣ ΔΙΚΗΓΟΡΩΝ) ΣΕ ΕΠΑΓΓΕΛΜΑΤΙΚΟ ΤΑΜΕΙΟ**

**ΧΡΟΝΙΚΗ ΔΙΑΡΚΕΙΑ ΥΛΟΠΟΙΗΣΗΣ:** ΕΩΣ ΚΑΙ ΣΑΡΑΝΤΑ ΠΕΝΤΕ (45) ΗΜΕΡΕΣ ΑΠΟ

ΤΗΝ ΗΕΡΟΜΗΝΙΑ ΠΑΡΑΔΟΣΗΣ ΤΩΝ

ΑΠΑΙΤΟΥΜΕΝΩΝ ΣΤΟΙΧΕΙΩΝ ΣΤΟΝ

ΑΝΑΔΟΧΟ

**ΚΡΙΤΗΡΙΟ ΕΠΙΛΟΓΗΣ ΑΝΑΔΟΧΟΥ:**  ΣΥΜΦΕΡΟΤΕΡΗ ΠΡΟΣΦΟΡΑ

**ΠΡΟΫΠΟΛΟΓΙΣΜΟΣ ΧΩΡΙΣ ΦΠΑ: 14.000,00 €**

**ΠΡΟΫΠΟΛΟΓΙΣΜΟΣ ΜΕ ΦΠΑ (23%) : 17.220,00 €**

|  |
| --- |
|  |

Ο Δικηγορικός Σύλλογος Αθηνών (ΔΣΑ) με βάση σχετική απόφαση της συντονιστικής επιτροπής της Ολομέλειας των Δικηγορικών Συλλόγων της χώρας,

**ΠΡΟΚΗΡΥΣΣΕΙ**

Πρόχειρο διαγωνισμό, για λογαριασμό της ως άνω Συντονιστικής Επιτροπής, με γραπτές σφραγισμένες προσφορές και κριτήριο κατακύρωσης τη συμφερότερη προσφορά, για την ανάδειξη αναδόχου για την υλοποίηση του έργου: **«**Εκπόνηση αναλογιστικής μελέτης για τους σκοπούς του ν. 4281/2014, άρθρο 220, παράγραφος 3, περί της δυνατότητας αυτοδίκαιης μετατροπής του ΤΕΑΔ, σε νομικό πρόσωπο ιδιωτικού δικαίου (Ν.Π.Ι.Δ.) υποχρεωτικής ασφάλισης κατά τα οριζόμενα στα άρθρα 7 και 8 του ν. 3029/2002 (Α’ 160)».

Ο προϋπολογισμός του έργου ανέρχεται στο ποσό των δεκατεσσάρων χιλιάδων **ευρώ** **(14.000,00 €)** μη συμπεριλαμβανομένου του αναλογούντος ΦΠΑ (23%), ο οποίος ανέρχεται σε τρεις χιλιάδες διακόσιες είκοσι ευρώ (3.220,00 €) .

Όσοι επιθυμούν να λάβουν μέρος στο διαγωνισμό πρέπει να υποβάλλουν προσφορές, σύμφωνα με τα οριζόμενα στην παρούσα διακήρυξη το αργότερο μέχρι τις 22.12.2014 ημέρα Δευτέρα και ώρα 12:00, στα γραφεία του ΔΣΑ, οδός Ακαδημίας αρ. 60 - ΤΚ 10679 Αθήνα (Τμήμα Πρωτοκόλλου 2ος όροφος).

Προσφορές που θα κατατεθούν μετά την παραπάνω ημερομηνία και ώρα λογίζονται ως εκπρόθεσμες, απορρίπτονται ως απαράδεκτες και επιστρέφονται.

Οι ενδιαφερόμενοι μπορούν να υποβάλουν τον φάκελο της προσφοράς τους είτε ιδιοχείρως, είτε αποστέλλοντάς τον ταχυδρομικά με συστημένη επιστολή ή μέσω Courier, με την απαραίτητη όμως προϋπόθεση ότι αυτός (φάκελος προσφοράς) θα περιέρχεται στον ΔΣΑ μέχρι την προαναφερόμενη καταληκτική ημερομηνία και ώρα υποβολής των προσφορών.

Ο διαγωνισμός θα διενεργηθεί στα γραφεία του ΔΣΑ (αίθουσα ΤΑΚΗ ΠΑΠΠΑ) στις 22.12.2014, ημέρα Δευτέρα και ώρα 14:00 .

Η παρούσα διακήρυξη είναι αναρτημένη στην επίσημη ιστοσελίδα του ΔΣΑ ([www.dsa.gr](http://www.dsa.gr)) και περίληψή της θα δημοσιευθεί στον ημερήσιο τύπο.

Αναπόσπαστα μέρη της παρούσας είναι:

**ΠΑΡΑΡΤΗΜΑ Α:** ΓΕΝΙΚΕΣ ΠΛΗΡΟΦΟΡΙΕΣ

**ΠΑΡΑΡΤΗΜΑ B:** ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ

**ΠΑΡΑΡΤΗΜΑ Γ:** ΠΕΡΙΓΡΑΦΗ ΤΟΥ ΕΡΓΟΥ

**Αθήνα 10 Δεκεμβρίου 2014**

Ο ΠΡΟΕΔΡΟΣ ΤΟΥ ΔΣΑ

ΒΑΣΙΛΗΣ Ε. ΑΛΕΞΑΝΔΡΗΣ

**ΠΑΡΑΡΤΗΜΑ Α**

**ΓΕΝΙΚΕΣ ΠΛΗΡΟΦΟΡΙΕΣ**

|  |  |
| --- | --- |
| **Τύπος Διαγωνισμού** | Πρόχειρος διαγωνισμός σε Ευρώ με κριτήριο κατακύρωσης τη συμφερότερη προσφορά |
| **Αναθέτουσα Αρχή** | ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ |
| **Αντικείμενο** | ΕΚΠΟΝΗΣΗ ΑΝΑΛΟΓΙΣΤΙΚΗΣ ΜΕΛΕΤΗΣ ΜΕΤΑΤΡΟΠΗΣ ΤΟΥ ΤΕΑΔ (ΤΑΜΕΙΟΥ ΕΠΙΚΟΥΡΙΚΗΣ ΑΣΦΑΛΙΣΗΣ ΔΙΚΗΓΟΡΩΝ) ΣΕ ΕΠΑΓΓΕΛΜΑΤΙΚΟ ΤΑΜΕΙΟ |
| **Προϋπολογιζόμενη δαπάνη** | **14.000,00 €** μη συμπεριλαμβανομένου του ΦΠΑ  **17.220,00 €** συμπεριλαμβανομένου του ΦΠΑ |
|  |  |
| **Καταληκτική ημερομηνία και ώρα υποβολής προσφορών** | 22.12.2014, ημέρα Δευτέρα και ώρα 12:00 |
| **Τόπος κατάθεσης προσφορών** | ΔΣΑ, οδός Ακαδημίας αρ. 60 Αθήνα ΤΚ 10679.  (Τμήμα Πρωτοκόλλου, 2ος όροφος) |
| **Ημερομηνία διενέργειας διαγωνισμού - αποσφράγιση προσφορών** | 22.12.2014, ημέρα Δευτέρα και ώρα 14:00 |
| **Διάρκεια ισχύος προσφορών** | Πενήντα (50) ημέρες από την επομένη της ημερομηνίας διενέργειας του διαγωνισμού. |
| **Διάρκεια εκτέλεσης της Σύμβασης** | Έως 45 ημέρες από την ημερομηνία παράδοσης των απαιτούμενων στοιχείων στον Ανάδοχο |

Ο Διαγωνισμός θα διεξαχθεί με βάση τους όρους της παρούσας Διακήρυξης, όπως αυτοί αναλύονται στα Παραρτήματα Β και Γ αυτής και τις διατάξεις του Κανονισμού Προμηθειών του ΔΣΑ που είναι αναρτημένος στην ηλεκτρονική διεύθυνση:

<http://www.diavoulefsi.gr/sxedionomou/KANONISMOSPROMITHEION>, οι οποίες αποτελούν αναπόσπαστο μέρος της παρούσας διακήρυξης.

**ΠΑΡΑΡΤΗΜΑ B**

**ΕΙΔΙΚΟΙ ΟΡΟΙ ΔΙΑΓΩΝIΣΜΟΥ**

1. **Δικαιούμενοι συμμετοχής**

**1.1.**Δικαίωμα συμμετοχής στο διαγωνισμό, έχουν φυσικά ή νομικά πρόσωπα που διαθέτουν άδεια Αναλογιστή καθώς και Ενώσεις / Κοινοπραξίες των ανωτέρω φυσικών ή νομικών προσώπων, που υποβάλλουν κοινή προσφορά. Οι Ενώσεις / Κοινοπραξίες δεν απαιτείται να έχουν συγκεκριμένη νομική μορφή κατά την υποβολή της προσφοράς. Σε περίπτωση που Ένωση / Κοινοπραξία επιλεγεί είναι δυνατόν να υποχρεωθεί να περιβληθεί συγκεκριμένη νομική μορφή, εάν της ανατεθεί η σύμβαση, στο μέτρο που η περιβολή αυτής της νομικής μορφής είναι αναγκαία για την ορθή εκτέλεση της σύμβασης. Στην προσφορά της Ένωσης/Κοινοπραξίας να αναγράφεται απαραιτήτως το ποσοστό συμμετοχής κάθε μέλους και το ειδικό μέρος του Έργου με το οποίο θα ασχοληθεί στο πλαίσιο της υλοποίησης του Έργου. Επίσης πρέπει να υποβάλλεται με την προσφορά και το ισχύον συμφωνητικό σύστασης.

**1.2.** Κάθε συμμετέχων μεμονωμένα ή ως μέλος Ένωσης/Κοινοπραξίας, πρέπει:

**1.2.1.** Να μην τελεί σε πτώχευση και σε διαδικασία κήρυξης σε πτώχευση

**1.2.2.** Να είναι φορολογικά ενήμερος ως προς τις φορολογικές υποχρεώσεις του και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής).

**1.2.3.** Να έχει άδεια ασκήσεως επαγγέλματος

**1.2.4.** Να μην έχει καταδικαστεί αμετάκλητα για:

**α)** συμμετοχή σε εγκληματική οργάνωση, κατά το άρθρο 2 παρ.1 της κοινής δράσης της αριθμ. 98/773/ΔΕΥ του Συμβουλίου της Ευρωπαϊκής Ένωσης,

**β)** δωροδοκία, κατά το άρθρο 3 της πράξης του Συμβουλίου της 26ης Μαϊου 1997 (21) και στο άρθρο 3 παρ.1 της κοινής δράσης αριθμ. 98/742/ΚΕΠΠΑ του Συμβουλίου,

**γ)** απάτη, κατά την έννοια του άρθρου 1 της σύμβασης για την προστασία των οικονομικών συμφερόντων των Ευρωπαϊκών Κοινοτήτων,

**δ)** νομιμοποίηση εσόδων από παράνομες δραστηριότητες, κατά το άρθρο 1 της αριθμ. 91/308/ΕΟΚ οδηγίας του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες,

**ε)** υπεξαίρεση (375 Π.Κ), **στ)** απάτη (386-388 Π.Κ.), **ζ)** εκβίαση (385 Π.Κ.), **η)** πλαστογραφία (216-218 Π.Κ.), **θ)** ψευδορκία (224 Π.Κ.), **ι)** δωροδοκία (235-237 Π.Κ.), **ια)** δόλια χρεοκοπία (398 Π.Κ.).

Σε περίπτωση που συμμετέχων είναι εταιρία οι πιο πάνω προϋποθέσεις πρέπει να συντρέχουν στο πρόσωπο των διαχειριστών σε περίπτωση ομόρρυθμων (ΟΕ), ετερόρρυθμων (ΕΕ) και εταιρειών περιορισμένης ευθύνης (ΕΠΕ) και για τον πρόεδρο, τον διευθύνοντα σύμβουλο ή και τους τυχόν άλλους νομίμους εκπροσώπους της, σε περίπτωση ανώνυμης εταιρείας (ΑΕ)

**1.2.5.** Σε περίπτωση που συμμετέχων είναι εταιρία πρέπει επιπλέον να μην τελεί σε αναγκαστική διαχείριση, κοινή ή ειδική εκκαθάριση, διαδικασία εξυγίανσης ή άλλη ανάλογη κατάσταση που δημιουργεί αμφιβολίες ως προς τη φερεγγυότητα και την οικονομική ευρωστία του, καθώς επίσης να μην τελεί σε διαδικασία κήρυξής του σε μία από τις προαναφερόμενες καταστάσεις.

* + 1. Να μην έχει αποκλεισθεί από τη συμμετοχή σε δημόσιους διαγωνισμούς .

Επισημαίνεται ότι σε περίπτωση υποβολής κοινής προσφοράς, από Ένωση/Κοινοπραξία, οι παραπάνω λόγοι αποκλεισμού ισχύουν για καθέναν από τους συμμετέχοντες στην κοινή προσφορά. Εάν συντρέχει λόγος αποκλεισμού για έναν μόνο συμμετέχοντα σε κοινή προσφορά, η υποβληθείσα κοινή προσφορά απορρίπτεται ως απαράδεκτη.

Η συνδρομή των παραπάνω προϋποθέσεων αποδεικνύεται από πιστοποιητικά που εκδίδονται από αρμόδιες δικαστικές ή διοικητικές αρχές. Τα πιστοποιητικά αυτά θα υποβληθούν στην Αναθέτουσα Αρχή σύμφωνα με τα αναφερόμενα στον όρο 8 του παρόντος Παραρτήματος.

**1.3** Για τη συμμετοχή τους στο διαγωνισμό, οι ενδιαφερόμενοι πρέπει να πληρούν υποχρεωτικά τις **ελάχιστες προϋποθέσεις** που αφορούν τις τεχνικές και επαγγελματικές τους ικανότητες ήτοι πρέπει:

1.3.1. Να έχουν εκπονήσει κατά την τελευταία πενταετία τρεις τουλάχιστον αναλογιστικές μελέτες φορέων κύριας ή επικουρικής ασφάλισης.

1.3.2. Να έχουν άδεια Αναλογιστή τουλάχιστον τα τελευταία πέντε έτη

Σε περίπτωση υποβολής κοινής προσφοράς από Ένωση/Κοινοπραξία, η ανωτέρω προϋπόθεση της παρ. 1.3.1. αρκεί να πληρείται αθροιστικά από τους συμμετέχοντες στην κοινή προσφορά, ενώ η προϋπόθεση της παρ. 1.3.2. πρέπει να συντρέχει για κάθε έναν συμμετέχοντα στην κοινή προσφορά.

1. **Κατάρτιση, υποβολή και αποσφράγιση προσφορών.**

**2.1** Όσοι επιθυμούν να λάβουν μέρος στο διαγωνισμό πρέπει να καταθέσουν την προσφορά τους ιδιοχείρως ή αποστέλλοντάς την ταχυδρομικά με συστημένη επιστολή ή μέσω Courier στον ΔΣΑ μέσα στην προθεσμία που ορίζεται στο Παράρτημα Α της παρούσας.

Οι προσφορές υποβάλλονται, επί ποινή αποκλεισμού, στην Ελληνική Γλώσσα.

Οι προσφορές πρέπει να είναι δακτυλογραφημένες και να μη φέρουν διορθώσεις, σβησίματα, διαγραφές, προσθήκες κ.λπ. Αν υπάρχουν διορθώσεις, προσθήκες κ.λπ. πρέπει αυτές να μονογράφονται από τον συμμετέχοντα.

Εναλλακτικές προσφορές δεν γίνονται δεκτές και απορρίπτονται ως απαράδεκτες.

Οι προσφορές πρέπει να αφορούν στο σύνολο του έργου. Προσφορές για μέρος του προκηρυσσόμενου έργου, απορρίπτονται ως απαράδεκτες.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

**2.2** Η προσφορά υποβάλλεται σε **έναν (1) σφραγισμένο φάκελο**, ο οποίος πρέπει απαραίτητα να φέρει την ΕΠΩΝΥΜΙΑ και τα ΣΤΟΙΧΕΙΑ ΕΠΙΚΟΙΝΩΝΙΑΣ (διεύθυνση, αριθμός τηλεφώνου, φαξ, ηλεκτρονική διεύθυνση) του συμμετέχοντος καθώς και τις παρακάτω ενδείξεις:

«ΕΠΩΝΥΜΙΑ / ΣΤΟΙΧΕΙΑ ΕΠΙΚΟΙΝΩΝΙΑΣ ΣΥΜΜΕΤΕΧΟΝΤΟΣ»

**ΦΑΚΕΛΟΣ ΠΡΟΣΦΟΡΑΣ** ΓΙΑ ΤΟΝ ΠΡΟΧΕΙΡΟ ΔΙΑΓΩΝΙΣΜΟ

**ΕΚΠΟΝΗΣΗ ΑΝΑΛΟΓΙΣΤΙΚΗΣ ΜΕΛΕΤΗΣ ΜΕΤΑΤΡΟΠΗΣ ΤΟΥ ΤΕΑΔ (ΤΑΜΕΙΟΥ ΕΠΙΚΟΥΡΙΚΗΣ ΑΣΦΑΛΙΣΗΣ ΔΙΚΗΓΟΡΩΝ) ΣΕ ΕΠΑΓΓΕΛΜΑΤΙΚΟ ΤΑΜΕΙΟ**

ΑΝΑΘΕΤΟΥΣΑ ΑΡΧΗ: ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

ΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ: ………….

*«Να μην ανοιχθεί από την ταχυδρομική υπηρεσία ή τη γραμματεία»*

**2.3** Ο κυρίως σφραγισμένος φάκελος κάθε προσφοράς περιλαμβάνει τους ακόλουθους **τρεις (3) σφραγισμένους επιμέρους φακέλους** («Υποφακέλους»), ήτοι:

**2.3.1 Φάκελος «ΔΙΚΑΙΟΛΟΓΗΤΙΚΑ»:** στον οποίο θα περιλαμβάνονται τα τυπικά και λοιπά δικαιολογητικά που υποβάλλει υποχρεωτικά και επί ποινή αποκλεισμού ο προσφέρων. Τα δικαιολογητικά αυτά είναι:

**α) Τα νομιμοποιητικά έγγραφα**  κάθε συμμετέχοντος, όπως επικυρωμένο αντίγραφο του ισχύοντος καταστατικού και τα ΦΕΚ στα οποία έχουν δημοσιευθεί το καταστατικό ίδρυσης και οι τροποποιήσεις του (για ΑΕ και ΕΠΕ), επικυρωμένα αντίγραφα του καταστατικού και των τροποποιήσεών του (για ΟΕ και ΕΕ), στοιχεία και έγγραφα (πρωτότυπα ή επικυρωμένα αντίγραφα) από τα οποία πρέπει να προκύπτουν ο Πρόεδρος και Διευθύνων Σύμβουλος ΑΕ, τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

**β) Υπεύθυνη δήλωση του Ν. 1599/1986 (ΦΕΚ 75Α)** του συμμετέχοντος στην οποία θα δηλώνεται ότι:

* Αποδέχεται ανεπιφύλακτα τους όρους της παρούσας προκήρυξης.
* Η προσφορά συντάχθηκε σύμφωνα με τους όρους της παρούσας προκήρυξης, των οποίων έλαβε πλήρη και ανεπιφύλακτη γνώση.
* Η υποβαλλόμενη προσφορά καλύπτει το σύνολο του προκηρυσσόμενου έργου.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικό με οποιαδήποτε απόφαση του ΔΣΑ για αναβολή ή ακύρωση του διαγωνισμού.
* Σε περίπτωση κατακύρωσης θα προσκομίσει στον ΔΣΑ τα πιστοποιητικά που αναφέρονται στον όρο 13.2. της παρούσας.

**γ) Υπεύθυνη δήλωση του Ν. 1599/1986 (ΦΕΚ 75Α)**, του συμμετέχοντος, σχετικά με τα αναφερόμενα στους όρους 1.2.1, 1.2.2., 1.2.3., 1.2.5. και 1.2.6. της παρούσας. Για τη συνδρομή των προϋποθέσεων του όρου 1.2.4. θα υποβάλλεται η ως άνω υπεύθυνη δήλωση από κάθε πρόσωπο που αναφέρεται στον όρο αυτό.

**δ) τα δικαιολογητικά απόδειξης τεχνικής και επαγγελματικής ικανότητας του συμμετέχοντα ήτοι:**

- Πίνακα στον οποίο να αναγράφονται οι αναλογιστικές μελέτες που έχουν εκπονήσει κατά την τελευταία πενταετία

**ε) Έγγραφο εκπροσώπησης** εφ’ όσον ο συμμετέχων συμμετέχει στο διαγωνισμό με εκπρόσωπό του.

**2.3.2.** Σε περίπτωση υποβολής κοινής προσφοράς από Ένωση/Κοινοπραξία, όλα τα ανωτέρω δικαιολογητικά πρέπει να υποβάλλονται για κάθε μέλος. Επίσης πρέπει να υποβληθεί και το ισχύον συμφωνητικό σύστασης της Ένωσης/Κοινοπραξίας.

1. **Φάκελος «ΤΕΧΝΙΚΗ ΠΡΟΣΦΟΡΑ»** που περιέχει με ποινή αποκλεισμού την **πρόταση προσέγγισης του έργου**, η οποία θα αναφέρει συνοπτικά τον τρόπο με τον οποίο ο συμμετέχων σκοπεύει να προσεγγίσει το έργο και των μεθόδων ή/και εργαλείων που θα χρησιμοποιήσει σχετικά. Η πρόταση πρέπει να περιλαμβάνει όλα όσα ορίζονται στο Παράρτημα Γ της παρούσας

Στην τεχνική προσφορά πρέπει να αναγράφονται τα άτομα που θα αποτελέσουν την Ομάδα εργασίας και να υποβληθούν αναλυτικά βιογραφικά σημειώματα ενός εκάστου εξ αυτών.

Σημειώνεται ότι τα άτομα που θα αποτελέσουν την ομάδα εργασίας που θα προσφερθεί για την εκτέλεση του έργου πρέπει επί ποινή αποκλεισμού να διαθέτουν εμπειρία στον χώρο των τριών πυλώνων ασφάλισης και ειδικότερα στους πυλώνες της κοινωνικής και επαγγελματικής ασφάλισης με σημείο αναφοράς τα προσόντα και τις απαιτήσεις του αναφέρονται στην υπ’ αριθμ. Φ51010/οικ.19976/861 (ΦΕΚ Β 2751/2014). Να αναφερθούν αναλυτικά τα ως άνω ζητούμενα στοιχεία προκειμένου να αξιολογηθούν.

Επίσης στην τεχνική προσφορά πρέπει να αναγράφεται ο χρόνος παράδοσης του έργου προκειμένου να αξιολογηθεί.

1. **Φάκελος «ΟΙΚΟΝΟΜΙΚΗ ΠΡΟΣΦΟΡΑ»** περιλαμβάνει με ποινή αποκλεισμού την υπογεγραμμένη οικονομική προσφορά του συμμετέχοντος, η οποία πρέπει να βασίζεται στα στοιχεία της τεχνικής του προσφοράς. Ειδικότερα, θα πρέπει να παρουσιάζει με τη μορφή πίνακα το ποσό έναντι του οποίου ο συμμετέχων προτίθεται να εκτελέσει το έργο, μη συμπεριλαμβανομένου του αναλογούντος ΦΠΑ, καθώς και το συνολικό ποσό αυτού, συμπεριλαμβανομένου του αναλογούντος ΦΠΑ.

Όλες οι τιμές θα είναι εκφρασμένες σε ευρώ και θα αναγράφονται αριθμητικά και ολογράφως. Σε περίπτωση που υπάρχει διαφορά μεταξύ των δύο αναγραφών, υπερισχύει η τιμή που έχει αναγραφεί ολογράφως. Προσφορές στις οποίες δεν προκύπτει με σαφήνεια η προσφερόμενη τιμή, απορρίπτονται.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς, ούτε σε περίπτωση που ζητηθεί παράταση της διάρκειας ισχύος της προσφοράς.

Σημειώνεται ότι οι τυχόν υπέρ τρίτων κρατήσεις ως και κάθε άλλη δαπάνη που σχετίζεται με το έργο (αμοιβές προσωπικού, έξοδα μετακινήσεων κ.λπ.), θα βαρύνουν τον συμμετέχοντα. Ο αναλογούν Φόρος Προστιθέμενης Αξίας (ΦΠΑ) βαρύνει τον ΔΣΑ.

1. Η προσφορά (Τεχνική και Οικονομική) πρέπει να είναι υπογεγραμμένη σε κάθε φύλλο της και σε περίπτωση υποβολής κοινής προσφοράς από Ένωση/Κοινοπραξία από όλα τα μέλη της Ένωσης/Κοινοπραξίας.

1. **Ισχύς προσφορών**

Οι προσφορές ισχύουν και δεσμεύουν τους συμμετέχοντες για **ΠΕΝΗΝΤΑ (50) ημέρες από την επομένη της διενέργειας του διαγωνισμού**. Προσφορά που ορίζει μικρότερο χρόνο ισχύος ή δεν ορίζει καθόλου χρόνο ισχύος, απορρίπτεται ως απαράδεκτη.

Εάν προκύψει θέμα παράτασης της ισχύος των προσφορών ο ΔΣΑ θα απευθύνει έγγραφο ερώτημα προς τους συμμετέχοντες, πέντε (5) ημέρες πριν από τη λήξη ισχύος των προσφορών, αναφορικά με την αποδοχή παράτασης για συγκεκριμένο χρονικό διάστημα. Οι συμμετέχοντες οφείλουν να απαντήσουν σχετικά μέσα σε τρεις (3) ημέρες.

Η ανακοίνωση της κατακύρωσης του Διαγωνισμού στον Ανάδοχο μπορεί να γίνεται και μετά τη λήξη της ισχύος της προσφοράς, τον δεσμεύει όμως μόνο εφόσον αυτός το αποδεχθεί.

1. **Αξιολόγηση προσφορών**

**7.1** Η αξιολόγηση των τεχνικών προσφορών θα γίνει με βάση τα ακόλουθα κριτήρια και συντελεστές βαρύτητας:

| **Α/Α** | **ΚΡΙΤΗΡΙΑ ΑΞΙΟΛΟΓΗΣΗΣ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| --- | --- | --- |
|  | **ΟΜΑΔΑ Α** | **70%** |
| Α.1 | Κατανόηση των στόχων και ιδιαιτεροτήτων του έργου και συμφωνία με τις τεχνικές προδιαγραφές. | 40% |
| Α.2 | Πληρότητα και σαφήνεια της πρότασης/τεκμηρίωση | 30% |
|  |  |  |
|  | **ΟΜΑΔΑ Β** | **30%** |
| Β.1 | Προτεινόμενη Ομάδα εργασίας για την εκτέλεση του έργου | 20% |
| Β.2 | Χρόνος παράδοσης του έργου | 10% |
| **ΣΥΝΟΛΟ** | | **100%** |

Όλα τα επί μέρους κριτήρια βαθμολογούνται αυτόνομα με βάση τους 100 βαθμούς. Η σταθμισμένη βαθμολογία του κάθε κριτηρίου είναι το γινόμενο του επί μέρους συντελεστή βαρύτητας του κριτηρίου επί την βαθμολογία του. Η συνολική βαθμολογία της κάθε προσφοράς είναι το άθροισμα των σταθμισμένων βαθμολογιών όλων των κριτηρίων.

Η βαθμολογία των επί μέρους κριτηρίων των προσφορών είναι 100 για τις περιπτώσεις που καλύπτονται ακριβώς οι τεχνικές προδιαγραφές (υποχρεωτικές και μη υποχρεωτικές). Η βαθμολογία αυτή αυξάνεται μέχρι 110 βαθμούς για τις περιπτώσεις που υπερκαλύπτονται οι τεχνικές προδιαγραφές.

**11.2** Η κατακύρωση θα γίνει με κριτήριο την συμφερότερη προσφορά. Συμφερότερη είναι η προσφορά που παρουσιάζει τον μικρότερο λόγο της τιμής προσφοράς (συγκριτικής) προς τη βαθμολογία της.

1. **Επιλογή Αναδόχου – κατακύρωση διαγωνισμού**

**8.1** Η επιλογή Αναδόχου και η κατακύρωση των αποτελεσμάτων του διαγωνισμού θα γίνει με απόφαση του αρμοδίου οργάνου του ΔΣΑ, μετά από σχετική εισήγηση της Επιτροπής του Διαγωνισμού.

**8.2** Μετά την αξιολόγηση των προσφορών, ο συμμετέχων στον οποίο πρόκειται να γίνει η κατακύρωση οφείλει, εντός προθεσμίας δέκα (10) ημερών από την κοινοποίηση σ’ αυτόν της σχετικής έγγραφης ειδοποίησης του ΔΣΑ, να υποβάλει στην Επιτροπή Διαγωνισμού, σε σφραγισμένο φάκελο, τα εξής έγγραφα και δικαιολογητικά από τις κατά περίπτωση αρμόδιες δικαστικές και διοικητικές αρχές, τα οποία αποσφραγίζονται και ελέγχονται από αυτήν:

α) Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι τα πρόσωπα που ορίζονται στον όρο 1.2.4. της παρούσας, δεν έχουν καταδικασθεί με αμετάκλητη απόφαση, για κάποιο από τα αδικήματα που αναφέρονται στον προαναφερόμενο όρο.

β) Πιστοποιητικό αρμόδιας δικαστικής ή διοικητικής αρχής έκδοσης του τελευταίου τριμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελεί στις καταστάσεις που αναφέρονται στους όρους 1.2.1 και 1.2.5. της παρούσας.

γ) Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την προσκόμισή του είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) καθώς και ως προς τις φορολογικές υποχρεώσεις του.

δ) Πιστοποιητικό που εκδίδεται από αρμόδια κατά περίπτωση αρχή, από το οποίο

να προκύπτει ότι έχει άδεια ασκήσεως επαγγέλματος Αναλογιστή .

**8.3** Εάν περάσει άπρακτη η παραπάνω προθεσμία χωρίς ο Ανάδοχος να αποστείλει τα απαιτούμενα δικαιολογητικά για την υπογραφή της σύμβασης, ο ΔΣΑ μπορεί να τον κηρύξει έκπτωτο και να αποφασίσει την ανάθεση του έργου στον επόμενο κατά σειρά κατάταξης.

**8.4** Ο ΔΣΑ δεν δεσμεύεται για την τελική ανάθεση της σύμβασης και δικαιούται να την αναθέσει ή όχι, να ματαιώσει, να αναβάλει ή να επαναλάβει τη σχετική διαδικασία, χωρίς ουδεμία υποχρέωση για καταβολή αμοιβής ή αποζημίωσης εξ αυτού του λόγου στους συμμετέχοντες.

1. **Κατάρτιση και υπογραφή της Σύμβασης – Εγγυητική Επιστολή Καλής Εκτέλεσης.**

**9.1** Μεταξύ του ΔΣΑ και του Αναδόχου στον οποίο κατακυρώθηκε το έργο, υπογράφεται σύμβαση, σύμφωνα με τους όρους της παρούσας. Τυχόν υποβολή σχεδίων σύμβασης από τους συμμετέχοντες μαζί με τις προσφορές τους δεν δημιουργεί καμία δέσμευση για τον ΔΣΑ.

Η σύμβαση καταρτίζεται στην ελληνική γλώσσα με βάση τους όρους που περιλαμβάνονται στην διακήρυξη και την προσφορά του Αναδόχου όπως έγινε αποδεκτή κατά την κατακύρωση.

Το κείμενο της σύμβασης κατισχύει κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση και τα παραρτήματά αυτής ή σε περίπτωση που ανακύψουν αντικρουόμενοι/ αντιφατικοί όροι αυτής, για την ερμηνεία της λαμβάνονται υπόψη κατά σειρά η παρούσα Διακήρυξη, η απόφαση κατακύρωσης και η τεχνική και οικονομική προσφορά του Αναδόχου.

**9.2** Ο Ανάδοχος στον οποίο κατακυρώθηκε το έργο, υποχρεούται, να καταθέσει εγγυητική επιστολή καλής εκτέλεσης, κατά την υπογραφή της σχετικής σύμβασης, για την τήρηση των όρων της σύμβασης. Σε διαφορετική περίπτωση, κηρύσσεται έκπτωτος, και ο ΔΣΑ μπορεί να αποφασίσει την ανάθεση του έργου στον επόμενο κατά σειρά κατάταξης.

Η Εγγυητική Επιστολή θα πρέπει να έχει εκδοθεί από αναγνωρισμένο πιστωτικό ίδρυμα ή άλλο νομικό πρόσωπο, που λειτουργούν νόμιμα στα κράτη μέλη της Ε.Ε. και έχουν σύμφωνα με τη νομοθεσία των κρατών μελών αυτό το δικαίωμα, ποσού ίσου με το 10% της οικονομικής προσφοράς του έργου συμπεριλαμβανομένου του αναλογούντος Φ.Π.Α.

Η εγγυητική επιστολή πρέπει να έχει διάρκεια ισχύος τουλάχιστον ένα (1) μήνα μετά τη λήξη του χρόνου διάρκειας εκτέλεσης της σύμβασης. Εάν η εγγυητική επιστολή εκδοθεί από μη ελληνική Τράπεζα, τότε μπορεί να είναι συντεταγμένη σε μία από τις επίσημες γλώσσες της Ευρωπαϊκής Κοινότητας, αλλά θα συνοδεύεται απαραίτητα από επίσημη επικυρωμένη μετάφραση στην ελληνική γλώσσα, η οποία υπερισχύει της ξενόγλωσσης διατύπωσης.

Σε περίπτωση Ένωσης /Κοινοπραξίας θα πρέπει να σημειώνεται στην εγγύηση καλής εκτέλεσης ότι αυτή καλύπτει όλα τα μέλη της ένωσης / κοινοπραξίας, αλληλεγγύως.

Η εγγυητική επιστολή καλής εκτέλεσης επιστρέφεται στον Ανάδοχο μετά την οριστική παραλαβή του έργου, σύμφωνα με τα οριζόμενα στη σύμβαση.

1. **Παραλαβή έργου**

Με απόφαση του Διοικητικού Συμβουλίου του ΔΣΑ συγκροτείται Επιτροπή Παραλαβής των υποβαλλομένων παραδοτέων από τον Ανάδοχο του έργου.

Ο ΔΣΑ διατηρεί το δικαίωμα να ζητήσει από τον Ανάδοχο την τροποποίηση ή συμπλήρωση των παραδοτέων του έργου έως την οριστική παραλαβή τους από την αρμόδια επιτροπή.

1. **Τρόπος πληρωμής του Αναδόχου**

Η συμφωνηθείσα αμοιβή του Αναδόχου θα καταβληθεί εντός δεκαπέντε (15) ημερών από την οριστική παραλαβή του έργου.

Ο Ανάδοχος προκειμένου να εισπράξει την αμοιβή του υποχρεούται στην προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

1. **Τρόπος λήψης εγγράφων διαγωνισμού**

Η ενδιαφερόμενοι μπορούν να παραλαμβάνουν τη Διακήρυξη από τα γραφεία του ΔΣΑ (οδός Ακαδημίας αρ. 60, ΤΚ 10679, Αθήνα), μετά από την υποβολή σχετικής αίτησης στην οποία θα αναγράφονται τα στοιχεία επικοινωνίας τους (επωνυμία, διεύθυνση, τηλέφωνο, φαξ, e-mail).

Οι παραλήπτες της Διακήρυξης υποχρεούνται να ελέγξουν άμεσα το αντίτυπο που παραλαμβάνουν και εφόσον διαπιστώσουν οποιαδήποτε παράλειψη να το γνωρίσουν εγγράφως στον ΔΣΑ προκειμένου να λάβουν νέο πλήρες αντίγραφο.

1. **Διευκρινίσεις - πληροφορίες**

Οι ενδιαφερόμενοι μπορούν να ζητήσουν εγγράφως (με επιστολή ή τηλεομοιοτυπία απευθυνόμενη προς τον ΔΣΑ, Διεύθυνση Οικονομικού , αρμόδιος ο κ. Νικόλαος Λάμπου, τηλ. 210 3398 153, Φαξ 210 3398 152) συμπληρωματικές πληροφορίες ή διευκρινίσεις σχετικά με τους όρους της διακήρυξης.

Κανένας υποψήφιος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους οποιουδήποτε υπαλλήλου του ΔΣΑ σχετικά με τους όρους του Διαγωνισμού.

**ΠΑΡΑΡΤΗΜΑ Γ - ΤΕΧΝΙΚΕΣ ΠΡΟΔΙΑΓΡΑΦΕΣ**

Η αναλογιστική μελέτη αποσκοπεί στο να αποδείξει την μακροχρόνια βιωσιμότητα του φορέα προκειμένου αυτός να μετατραπεί σε νομικό πρόσωπο ιδιωτικού δικαίου.

Προκειμένου ο φορέας να είναι βιώσιμος πρέπει να πληρούνται οι επόμενες δύο προϋποθέσεις:

1. Η υπάρχουσα περιουσία, αποτιμώμενη σε αγοραία αξία, πρέπει, κατά τη στιγμή της αποτίμησης, να είναι ίση ή μεγαλύτερη του αθροίσματος των παρακάτω μεγεθών:

Α) Η αξία των συντάξεων που καταβάλλονται στους υπάρχοντες συνταξιούχους ισόβια αλλά και για τα επιζώντα μέλη των οικογενειών των (ανάλογα με τα προβλεπόμενα στους όρους)

Β)Η αξία των σωρευμένων δικαιωμάτων παροχής για καθένα από τα ενεργά μέλη του φορέα, και

Γ) Η αξία των σωρευμένων δικαιωμάτων παροχής για πρώην ενεργά μέλη του φορέα για τα οποία οφείλεται να καταβληθεί μελλοντική παροχή.

1. Η αξία των μελλοντικών εισφορών επαρκεί για να καλύψει την αξία των δικαιωμάτων παροχής που αναμένεται να σωρευτούν στο μέλλον καθώς και των εξόδων λειτουργίας σε αντίστοιχο βάθος χρόνου. Τουλάχιστον για τα μέλη που είναι ενεργά κατά την στιγμή της εκτίμησης.

Η αναλογιστική μελέτη πρέπει να στηρίζεται σε οικονομικές και πληθυσμιακές παραδοχές επιλεγμένες με συνετό τρόπο και αποδεκτές από την αρμόδια αρχή (Εθνική Αναλογιστική Αρχή) και κατά την επιλογή των παραδοχών να λαμβάνεται υπόψη, κατά το δυνατόν, σημαντικό περιθώριο ανεπιθύμητων αποκλίσεων.

Για την εκπόνηση της αναλογιστικής μελέτης πρέπει να ληφθούν υπόψη τα ακόλουθα τα οποία και θα αποτελέσουν σημεία αναφοράς αυτής, ήτοι:

Τα ευρύτερα ισχύοντα στην ασφαλιστική νομοθεσία.

Οι καταστατικές διατάξεις του ΤΕΑΔ, όπως αυτές είναι σε ισχύ σήμερα.

Παραμετρική αναλογιστική ανάπτυξη, ώστε να παρέχεται η δυνατότητα διαμόρφωσης εναλλακτικών σεναρίων ευαισθησίας, με στόχο την πλήρη διερεύνηση των μεταβολών των αναλογιστικών αποτελεσμάτων.

Τα διεθνή πρότυπα και πρακτικές που ισχύουν για αναλογιστικές μελέτες κοινωνικής και επαγγελματικής ασφάλισης.

Οι τεχνικές προδιαγραφές, παραδοχές και τεχνικές απαιτήσεις, όπως αυτές περιγράφονται στους ν. 4281/2014, ν. 4242/2014 και στην Υπουργική Απόφαση Φ.80000/1093/26/12-2-2014 και όπως απαιτούνται για αυτοδίκαιη μετατροπή του ΤΕΑΔ , σε Ν.Π.Ι.Δ. υποχρεωτικής ασφάλισης κατά τα οριζόμενα στα άρθρα 7 και 8 του ν. 3029/2002 (Α’ 160).

Η αναλογιστική μελέτη πρέπει να εκπονηθεί με βάση την ισχύουσα νομοθεσία κατά την ημερομηνία έναρξης εκπόνησής της.

Στην Αναλογιστική μελέτη πρέπει:

Να περιλαμβάνεται σύνοψη του θεσμικού πλαισίου των ανά παροχή, καταστατικών διατάξεων, όπως αυτό ισχύει κατά την ημερομηνία εκπόνησης της μελέτης.

Να περιλαμβάνονται στατιστικά στοιχεία υπό μορφή πινάκων και διαγραμμάτων, που αφορούν στα μέλη.

Να κατηγοριοποιηθούν και να αναπτυχθούν οι εσωτερικές και εξωτερικές παραδοχές του συστήματος και ειδικότερα οι αναφερόμενες στο οικονομικό και αναλογιστικό περιβάλλον του αντίστοιχου συστήματος Κοινωνικής Ασφάλισης και Ασφάλειας καταγράφοντας και αξιολογώντας:

α) τις οικονομικές μεταβλητές (π.χ. πληθωρισμός, επιτόκια, αποδοχές, οικονομική ανάπτυξη κλπ.)

β) τις δημογραφικές μεταβλητές (π.χ. γεννήσεις, θνησιμότητα, αναπηρίες κλπ)

γ) τις δημοσιονομικές μεταβλητές (π.χ. δαπάνες διαχείρισης κλπ)

δ) τις κοινωνιολογικές μεταβλητές (π.χ. νεοεισερχόμενοι, ηλικία εισόδου – εξόδου γυναικών – ανδρών κλπ)

Να περιγράφεται η αναλογιστική ανάπτυξη.

Να υπάρχουν αποτιμήσεις των στοιχείων ενεργητικού και παθητικού των αντίστοιχων αναλογιστικών ισοζυγίων.

Να περιλαμβάνεται η μακροχρόνια πορεία των περιουσιακών / αποθεματικών στοιχείων υπό μορφή διαγραμματική.

Να αναφέρονται οι δημογραφικές προβολές, η εξέλιξη των οικονομικών μεγεθών και η συγκεντρωτική δημογραφική και οικονομική εξέλιξη για τα έτη 2014 – 2064, σύμφωνα με τις τεχνικές προδιαγραφές της μελέτης.

Να παρατεθούν συμπεράσματα και προτάσεις που θα έχουν ως στόχο τη σύνοψη των παραδοχών και των αντίστοιχων αποτελεσμάτων (αναλογιστικών ισοζυγίων και ισοζυγίων χρηματοροών ανά σενάριο), την ποιοτική τους ανάλυση ως και την επίλυση ενδεχόμενων προβλημάτων που θα ανακύψουν από την παράθεση των σχετικών αναλογιστικών αποτελεσμάτων.